Mal for oppfølgingssamtale

Innsatsen

Oppsummer den frivilliges innsats og ansvar så langt og trekk gjerne fram noe spesielt positivt som vedkommende har bidratt med.

Velkomst og opplæring

Hvordan var det å begynne som frivillig?

Opplevde du at du fikk tilstrekkelig med informasjon og opplæring til å kunne utføre dine oppgaver?

Var det noe du savnet?

Er det noe vi kan gjøre bedre (for neste frivillige)?

Veiledning og oppfølging

Hvordan synes du det går med ditt frivilligoppdrag?

Føler du deg trygg på å ta kontakt hvis det er noe du ikke er fornøyd med, eller hvis det er noe du lurer på?

Hvordan oppfatter du veiledningen du har fått?

Har du noen tanker eller spørsmål rundt taushetsplikten?

Føler du deg ivaretatt og satt pris på? Hvorfor / hvorfor ikke?

Relasjoner

Hvordan opplever du forholdet til de ansatte?

Hvordan opplever du samarbeidet med de andre frivillige?

Hvordan opplever du forholdet til den personen/gruppen du jobber frivillig med?

Hvordan tror du denne personen/gruppen har oppfattet din innsats?

Utvikling og veien videre

Vil du fortsette med ditt frivilligoppdrag / det du nå har ansvar for, eller vil du gjøre noe annet?

Har du noen forslag til hvordan din opplevelse av å være frivillig hos oss kan bli bedre?

Har du noen andre synspunkter eller tips til oss?